b'\n_START_ARTICLE_\nMinnan p\xc3\xa4iv\xc3\xa4t\n_START_PARAGRAPH_\nMinnan p\xc3\xa4iv\xc3\xa4t on Kuopiossa Minna Canthin p\xc3\xa4iv\xc3\xa4n eli tasa-arvon p\xc3\xa4iv\xc3\xa4n yhteydess\xc3\xa4 19. maaliskuuta j\xc3\xa4rjestett\xc3\xa4v\xc3\xa4 monip\xc3\xa4iv\xc3\xa4inen tapahtuma. Minnan p\xc3\xa4ivien tarkoituksena on tuoda Minna Canthin perint\xc3\xb6 nykyp\xc3\xa4iv\xc3\xa4\xc3\xa4n ja tehd\xc3\xa4 se el\xc3\xa4v\xc3\xa4ksi nykyp\xc3\xa4iv\xc3\xa4n ihmisille. Minnan p\xc3\xa4iv\xc3\xa4t j\xc3\xa4rjestettiin ensimm\xc3\xa4ist\xc3\xa4 kertaa vuonna 2010.  Tapahtuman j\xc3\xa4rjest\xc3\xa4\xc3\xa4 Kuopio Festivals ry. Tapahtumassa k\xc3\xa4sitell\xc3\xa4\xc3\xa4n ajankohtaisia yhteiskunnallisia kysymyksi\xc3\xa4, Lions Club  Kuopio Canth seppel\xc3\xb6i vuosittain Minnan patsaan Minna Canthin puistossa, ja Kanttilan kannatusyhdistys ry k\xc3\xa4y laskemassa kukkaseppeleen Minna Canthin haudalle.\n_START_SECTION_\nMinnan p\xc3\xa4iv\xc3\xa4t 2011\n_START_PARAGRAPH_\nVuonna 2011 Minnan p\xc3\xa4iv\xc3\xa4t yhdisti perinteeksi muodostuneita Minna Canthin p\xc3\xa4iv\xc3\xa4n tapahtumia, mutta toi my\xc3\xb6s rinnalle sek\xc3\xa4 kulttuuritarjontaa ett\xc3\xa4 ajankohtaisia vaalikeskusteluja. T\xc3\xa4st\xc3\xa4 monipuolisesta toimijoiden tarjonnasta muodostui nelip\xc3\xa4iv\xc3\xa4inen tapahtumakokonaisuus._NEWLINE_Minnan p\xc3\xa4ivien tapahtumat olivat ilmaisia ja tapahtumaa olivat toteuttamassa yhteisty\xc3\xb6ss\xc3\xa4 Pohjois-Savon kirjallinen yhdistys Vest\xc3\xa4j\xc3\xa4t ry, Savon Nytkis ry, Kino Kuvakukko, ISAK ry, Kuopion korttelimuseo sek\xc3\xa4 Kanttilan kannatusyhdistys ry.\n_START_SECTION_\nMinnan p\xc3\xa4iv\xc3\xa4t 2012\n_START_PARAGRAPH_\nKolmatta kertaa j\xc3\xa4rjestetyt Minnan p\xc3\xa4iv\xc3\xa4t ker\xc3\xa4siv\xc3\xa4t noin 1 500 k\xc3\xa4vij\xc3\xa4\xc3\xa4 erin\xc3\xa4isiin tapahtumiin. Lis\xc3\xa4yst\xc3\xa4 k\xc3\xa4vij\xc3\xa4m\xc3\xa4\xc3\xa4r\xc3\xa4\xc3\xa4n viime vuoteen verrattuna on noin 300. Tapahtuma oli viisip\xc3\xa4iv\xc3\xa4inen._NEWLINE_Minnan p\xc3\xa4iv\xc3\xa4t 2012 pitiv\xc3\xa4t sis\xc3\xa4ll\xc3\xa4\xc3\xa4n esitt\xc3\xa4v\xc3\xa4\xc3\xa4 taidetta, kuten runopuulaakia, teatteria ja musiikkia. Minnan p\xc3\xa4ivill\xc3\xa4 esitettiin my\xc3\xb6s runsaasti elokuvia, kuten mm. kuopiolaisen k\xc3\xa4sikirjoittajan ja ohjaajan Pirjo Ojalan elokuvan Este. Ohjelmistoon kuului my\xc3\xb6s Oscar-palkittu elokuva Piiat. Amnesty toi Minnan p\xc3\xa4iville lyhytelokuvien sarjan, joka kohdisti huomion seksualisoituneeseen v\xc3\xa4kivaltaan._NEWLINE_El\xc3\xa4v\xc3\xa4 kirjasto -yhdenvertaisuustapahtumassa oli mahdollisuus kohdata omat ennakkoluulonsa ja p\xc3\xa4iv\xc3\xa4 p\xc3\xa4\xc3\xa4ttyi hallintotieteiden tohtori ja Pelastusopiston rehtori Mervi Parviaisen luentoon Kaikki samalla viivalla \xe2\x80\x93 toteutuvatko tasa-arvo ja yhdenvertaisuus?\n_START_SECTION_\nMinnan p\xc3\xa4iv\xc3\xa4t 2013\n_START_PARAGRAPH_\nNelj\xc3\xa4nnen kerran j\xc3\xa4rjestetyill\xc3\xa4 Minnan p\xc3\xa4ivill\xc3\xa4 k\xc3\xa4vi yhteens\xc3\xa4 noin 1 300 k\xc3\xa4vij\xc3\xa4\xc3\xa4. Tapahtuma j\xc3\xa4rjestettiin viisip\xc3\xa4iv\xc3\xa4isen\xc3\xa4 15.3.2013 \xe2\x80\x93 19.3.2013.._NEWLINE_Vuoden 2013 Minnan p\xc3\xa4iv\xc3\xa4t j\xc3\xa4rjestiv\xc3\xa4t yhteisty\xc3\xb6ss\xc3\xa4 Kuopio Festivals ry, Pohjois-Savon kirjallinen yhdistys Vest\xc3\xa4j\xc3\xa4t ry, Runokukko, Ravintola Malja, Verigreippi, Anyapro, LC Kuopio/Canth, Kuopion Korttelimuseo, Kuopion Tuomiokirkkoseurakunta, Kuopion Tradenomiaopiskelijat ry, It\xc3\xa4-Suomen audiovisuaalisen kulttuurin edist\xc3\xa4mis- ja kehitt\xc3\xa4misyhdistys ISAK ry, Kuopion Vasemmistonaiset, NYTKIS Savo, kuvataiteilija Ulla Remes, Snellman-kes\xc3\xa4yliopisto, Savonia-ammattikorkeakoulu, Kuopion Rouvasv\xc3\xa4en yhdistys ry, Amnesty International Suomen Kuopion osasto, Pimppini on valloillaan -ty\xc3\xb6ryhm\xc3\xa4, Kuopion taidemuseo, Pohjois-Savon Vihre\xc3\xa4t Naiset ry ja S\xc3\xa4\xc3\xa4st\xc3\xb6pankki Optia.\n_START_SECTION_\nMinnan p\xc3\xa4iv\xc3\xa4t 2014\n_START_PARAGRAPH_\nViidennen kerran j\xc3\xa4rjestetyill\xc3\xa4 Minnan p\xc3\xa4ivill\xc3\xa4 k\xc3\xa4vi yhteens\xc3\xa4 enn\xc3\xa4tysm\xc3\xa4iset 1 500 k\xc3\xa4vij\xc3\xa4\xc3\xa4. Tapahtuma j\xc3\xa4rjestettiin viisip\xc3\xa4iv\xc3\xa4isen\xc3\xa4, 15.3.2014 \xe2\x80\x93 19.3.2014._NEWLINE_Vuoden 2014 Minnan p\xc3\xa4iv\xc3\xa4t j\xc3\xa4rjestiv\xc3\xa4t yhteisty\xc3\xb6ss\xc3\xa4 Kuopio Festivals ry, Pohjois-Savon kirjallinen yhdistys Vest\xc3\xa4j\xc3\xa4t ry, Runokukko, Ravintola Malja, LC Kuopio/Canth, Kuopion Korttelimuseo, Snellman-kes\xc3\xa4yliopisto, Savonia ammattikorkeakoulu, Lastenkulttuurikeskus Lastu, Amnesty International Suomen Kuopion osasto, Kuopion Ylioppilasteatteri, Pohjois-Savon Vihre\xc3\xa4t Naiset ry, Kuopion Kameraseura ry, Design by Piirre Collective, Taiteen edist\xc3\xa4miskeskus, S\xc3\xa4\xc3\xa4st\xc3\xb6pankki Optia, Tytt\xc3\xb6jen Talo, Sanataidekoulu Aapeli ja Ravintola Rustik.\n_START_SECTION_\nMinnan p\xc3\xa4iv\xc3\xa4t 2015\n_START_PARAGRAPH_\nVuoden 2015 Minnan p\xc3\xa4iv\xc3\xa4t j\xc3\xa4rjestettiin 19.\xe2\x80\x9321.3. Kuudennen kerran j\xc3\xa4rjestetyss\xc3\xa4 tapahtumassa k\xc3\xa4vi yhteens\xc3\xa4 kolmen p\xc3\xa4iv\xc3\xa4naikana reilu 1 000 k\xc3\xa4vij\xc3\xa4\xc3\xa4. Tapahtuma j\xc3\xa4rjestettiin ensimm\xc3\xa4ist\xc3\xa4 kertaa kolmep\xc3\xa4iv\xc3\xa4isen\xc3\xa4._NEWLINE_Vuoden 2015 Minnan p\xc3\xa4iv\xc3\xa4t j\xc3\xa4rjestiv\xc3\xa4t yhteisty\xc3\xb6ss\xc3\xa4 Kuopio Festivals ry, Pohjois-Savon kirjallinen yhdistys Vest\xc3\xa4j\xc3\xa4t ry, Sanataidekoulu Aapeli, Lastenkulttuurikeskus Lastu, Kuopion Korttelimuseo, VB-valokuvakeskus, Amnesty International Suomen Kuopion osasto, Kansainv\xc3\xa4linen Solidaarisuusj\xc3\xa4rjest\xc3\xb6, Kino Kuvakukko, SPR Kuopio, Rosebud, Into Kustannus, Tanssiteatteri Minimi, Kuopion Kameraseura ry, Kynnys ry, Savon NYTKIS, Kuopion Akateemiset Naiset ry, Pohjois-Savon Vasemmistonaiset ry, Emilia Tengvall (Miss Acrolicious), Sirkku Aaltonen (Lily de Spell), Irma Taivainen, Savonia ammattikorkeakoulun vaatetusmuotoilun opiskelijat, Luovien alojen keskus Mylly , taiteilijaryhm\xc3\xa4 16GB sek\xc3\xa4 tanssiryhm\xc3\xa4 freeZtyle.'